Head TV7 vaatajad.
Mööduv aasta oli Soome jaoks tõeline pidustuste aasta.
Soome sai 100-aastaseks
ja ühtlasi tähistati ka reformatsiooni 500. aastapäeva.
Mõlemad need tähtpäevad on tunnistanud Soomele seda,
et Jumala õnnistus hingab me rahva üle.
Meie rahva olulisemad juhid
on eriti ohuhetkedel langenud põlvedele
ja palunud Jumalalt õnnistust.
Siin selle kohta üks näide.
Kui C.G. Mannerheim 12.12.1918. a. Soome asevalitsejaks määrati,
oli tema esimeseks ülesandeks
saada kõik Lääne riigid tunnustama Soome iseseisvust
ja tooma oma vilja Soome.
Soomes oli tol ajal toidust suur puudus.
Mannerheim ise elas tol ajal Prantsusmaal.
Ta saigi üsna ruttu Inglismaa tunnustama Soome iseseisvust,
tuues seeläbi ka Soome vilja.
Ta tuli Soome Rootsi kaudu,
tehes olulise vahepeatuse Turus.
Ta mõistis, et ta vajab Jumala õnnistust
selle vastutusrikka ülesande jaoks, mis talle äsja oli antud.
Nii läks ta Turus peapiiskop Gustav Johanssoni juurde.
Mannerheim põlvitas peapiiskopi ees
ja palus, et too teda õnnistaks.
Seejärel aga läks ta edasi Helsingisse.
Mõistame alles tagantjärgi,
millist Jumala õnnistuse vilja on Mannerheim Soomele toonud.
Ja isegi, et Soome oli peale Vabadussõda,
mida on nimetatud ka sisesõjaks,
haavu täis
ja puudus oli nii toidust kui kõigest muust,
ajas me rahvas end siiski jalule ja kasvas üsna üksmeelseks,
kuniks 1939. a. algas Talvesõda Nõukogude Liidu vastu.
Tol eriti ohtlikul ajal õhutas me president Kyösti Kallio
kõiki soomlasi palvetama ja otsima abi Jumalalt.
Sel ohtlikul ajal palvetas Kallio ise raadioeetris,
jättes me rahvale väga võimsa eeskuju.
Soome rahva võitlusvaim ja Jumalalt abi otsimine
olid Soome iseseisvumise püsimise nurgakivid.
Jumala õnnistus peale sõja lõppu oli see,
mis aitas katta suuri sõjakaotusi.
Rahva elamistingimused hakkasid paranema.
Tõsi, sõjahaavad jätsid oma jälje
nii sõjas osalenute kui nende perede ellu.
Nende peegeldus on veel tänagi nähtav.
Oleks meil vaid siis jagunud oidu ja kaastunnet
võtta vastu sõjakoledustes hirmunud sõjamehi- ja naisi.
Neidki sõjast naasenud mehi-naisi, kes füüsiliselt olid küll terved,
kuid kes seespidi kannatasid paljude traumade all.
Kahjuks ei osatud neid hingehaavu ära tunda ja ravida.
Kurb on seegi, et 60'ndatel
hakati sõjaveterane ja sõjainvaliide vähem tähtsustama.
Neile öeldi lausa nii pahasti, et: "Mis te sinna sõtta üldse läksite?"
Viimaste aastakümnete jooksul
on küll sõjaveteranide väärtus taastatud,
kuid need, kes surid 60-70'ndatel,
ei saanud enam kuulda kogu rahva tänu selle eest,
mida nad olid andnud Soome iseseisvumise nimel.
Vaadates tagasi 60'ndatele,
siis see aeg oli kui pöördepunktiks soomlaste väärtushinnangutes.
Soome üha kasvav elatustase ja riigi hool oma rahva eest
tingis selle, et rahvas muutus väga enesekeskseks.
Vajadus otsida ühendus Jumalaga hakkas hääbuma
ja ilmalikustumine võttis üha enam maad.
Mitte vaid Soomes, aga kõigis nn kristlikes Lääne riikides.
Loobumine Piibli Jumalast
on viimase 20 aasta jooksul kasvanud veelgi.
Selle tulemusena on hakatud ehitama riiki ilma Jumalata
Aga mida Jumala Sõna inimestele ütleb?
Õpetussõnad 14:34
"Õiglus ülendab rahvast, aga patt on teotuseks rahvahõimudele."
Kui rahvas loobub Jumalast,
muutuvad nii inimeste maailmapilt kui käitumine täielikult.
Taoline rahvas ei saa elada enam õnnistuste keskel, vaid needuse all.
Alles siis, kui rahvas ja selle juhid mõistavad,
et Piibel on püha Jumala Sõna ja et taevas ning põrgu on reaalsed,
langevad Piibli tõotused ja õnnistused taas selle rahva üle.
Igal inimesel on oluline teada,
et Jeesus Kristus on ainus tee päästeks
ja igaveseks eluks kord taevas.
Selle tagajärjed, kas uskuda Piibli Jumalasse või mitte,
on totaalselt erinevad.
See on kas õnnistus või needus.
Oluline on mõista sedagi, et ristiusust loobumine
ärgitab antisemitismi ehk juutide vastast tegevust.
Praktilised näited aitavad alati asju paremini mõista,
mistõttu jagan lühidalt ühe tõestisündinud loo
ühe noore soomlanna elust.
Ta räägib sellest, kuidas ta pääses orjusest vabadusse.
Ta räägib sellest, kuidas ta pärineb katkisest kodust.
Ta isa reisis palju ringi ja tütar tundis hüljatuse tunnet.
Isa oli vahel nädalaid kodust eemal.
Nädalalõppudel aga tuli alkohol sageli mängu.
Hommikune vaatepilt kätkes endas põrandal lösutavaid külalisi.
Kui tüdruk oli teismeeas, läksid ta vanemad lahku.
Hüljatusetunne kasvas veelgi.
Kõigi nende haavade tõttu hakkas tütargi alkoholi tarbima,
millega kaasnes palju ebameeldivusi.
Spiritism põhjustas palju hirmuolukordi viies lõpuks psühhiaatri vastuvõtule
Tüdruku ümber hakkas toimuma palju kahetsusväärseid asju.
Tema eluvaim hakkas hääbuma.
Küll aga on hea kuulda kogu loo ülejäänud osa.
Tüdruku usklik sõber hakkas rääkima talle Jeesusest,
mispeale tal tekkis tasapisi huvi selle Jeesuse vastu.
Ta oli küll teadnud, et Jumal on olemas,
kuid keegi polnud talle kunagi rääkinud Jeesusest.
Sõber viis ta kogudusse,
kuhu sisenedes tajus ta koheselt pühaduse õhkkonda.
Minnes altarile eestpalvele, tabas Jumala vägi teda nii võimsalt,
et ta hakkas värisema ja nutma.
Ta sai vabaks ning puhtaks
ja üks tohutu rahu ning rõõm täitsid selle noore naise südame.
Ta pääses pimedusest valguse sisse.
Talle sai osaks isiklik suhe Jeesusega.
Täna on ta innukalt kaasatud Jumalariigi töösse.
Sellest loost on näha,
mis vahe on inimesel, kes usub Jeesusesse ja kes mitte.
Seetõttu olen äärmiselt mures nende arengute pärast,
mis on Soomes üha kiiremini maad võtmas.
Uurimuste põhjal on teada,
et vaid alla 10% noortest usub Piibli Jumalasse
ja vaid 1/4 kogu me rahvast teeb seda.
Kuid mis suunas me riik siis liigub?
Haridusministeeriumi masinavärk juhib koole ja lasteaedu põhimõttel,
et ristiusk tuleks samm haaval laste ja õpilaste õpetamisel välja jätta
Asemele pakutakse kristlusest vaba õpetust.
Kõigele sellele on loonud tugeva aluse alles värske seadus,
mis võimaldab samasoolistel abielluda
Kuid selle seadusega käivad kaasas mitmed muudki ohtlikud mõjud,
mis suure tõenäosusega alles hakkavad avaldama oma mõju.
Need mõjutused on nähtavad ka ühiskonnas laiemalt.
Teatud luteri kogudustes,
kus kirikuõpetajad ei aktsepteeri sooneutraalset abieluseadust,
ei saa enam oma ametis jätkata.
Olen taolistest arengutest kuulnud ka teistel ühiskonnal tasanditel
ja murettekitavaid uudiseid tuleb välismaaltki.
Lugesin lehest ühe Kanada abielupaari kohta,
kellele ei antud luba adopteerida, kuna nad olid usklikud
ega ka aktsepteerinud samasooliste abielusid.
Ristiusu asemele on tulnud võrdõiguslikkuse usk,
mille alustaladeks on sooneutraalsus ja sallivus.
Sallitakse kõike va ristiusku ja selle traditsioonilisi tõlgendusi.
Olukorda võiks võrrelda sellega,
kus näljased ja janused kliendid lähevad toidupoodi,
kus laiuvad ees vaid tühjad riiulid.
See on see, mille poole Soomegi on liikumas.
Piiblivastasus ja ebanormaalsus
ei piirdu vaid samasooliste abielude seadustamisega.
Nüüd üritatakse juba kui madu püssi sisse ajada,
rääkides, et enam pole vaid kaks, aga enam sugupoolt.
Räägitakse lausa sugupoolte spektritest.
Tahaks nii väga küsida,
millal me, sirgjoonelised soomlased ja suur kristlaste hulk
oma suu avame ja ütleme, et keiser on alasti.
Efeslastele 5:11-13 ütleb:
"Ärge hakake pimeduse viljatute tegude kaasosaliseks,
vaid pigem paljastage neid!
Sest mida nad salajas teevad, seda on nimetadagi häbi.
Aga kõik valguse poolt paljastatu saab avalikuks;
sest kõik, mis saab avalikuks, on valguse käes."
Peame kristlastena avama oma silmad
ja ütlema häälega välja: "Nüüd aitab!"
Sest kui me kristlastena vaikime,
siis mida on meil Jeesusele viimsel kohtupäeval öelda,
kui Ta küsib: "Kui paljudele inimestele oled sa minust rääkinud?
Kui paljusid oled toonud minu Kuningriiki?"
Meil on oluline mõista,
et misjonikäsk oli Jeesuse viimane käsk.
See oli kõige olulisem ülesanne, mille Ta oma jüngritele andis.
Peale seda läks Jeesus üles taevasse.
Kui taolisi Piiblivastaseid asju juurutatakse juba lasteaiast peale,
võib vaid ette kujuta,
kui meeleheitel võivad olla kristlastest laste ja noorte vanemad.
Paljudel võib olla tunne, et nad ei saa sinna midagi parata.
Tundub, et kristlike lapsevanemate arvamusel
pole mingit kaalu,
et seista vastu alguse saanud arengutele.
Samas oleks siiski hea pidada meeles,
et kristlastel on maailma võimsaim relv
ja selleks on palve, palve, palve.
Piibel ütleb,
et Jeesusele kuulub kogu vägi nii taevas kui maa peal
ja Tema kohus on õige ning õiglane.
Nii et See, kes on meis, on suurem kui see, kes on maailmas.
Üks ristiusust loobumise tagajärgi on loobumine tõest.
Lisaks kõigele muule tuleb see esile näiteks uudiste kaudu.
Tõest loobumine võib toimuda mitmel erimoel.
Nii näiteks võidakse rääkida vaid pooltõde,
jagada spekulatsioone või vaikida mõnest asjast täielikult.
Taoline tõe maskeering tuleb esile näiteks läbi selle,
kui kogu ühiskonnas esitatakse evolutsiooni tõe pähe.
Evolutsiooni tegelik eesmärk aga on ju tõestada,
et Jumalat pole olemas.
Kõik, mis on sündinud, on vaid juhuste tulemus.
Teabekanalite teadlik tegevus kujundab inimeste arvamusi.
Seda on eriti hästi näha ka Soome riiklikes meediakanalites,
kus jagatakse infot näiteks Iisraeli ja Palestiina küsimuste kohta.
Antisemitistlik peavool määrab osaliselt ära uudiste sisu.
TV7 püüab oma saadete kaudu edastada võimalikult objektiivset infot
nii Iisraelis kui Lähis-Idas toimuva kohta.
Uudiste vahendamine Soomes on samuti sageli üsna ühepoolne,
mistõttu alustame TV7's uue, iganädalase päevakajalise saatega
"Konservatiivsed uudised".
Saade kätkeb endas traditsioonilisi väärtusi
ja kajastab kõike Soomes ning välismaal toimuvat
konservatiivsest vaatenurgast lähtuvalt
Soome ja kogu Euroopa on liikumas samas suunas,
kui rahvad enne Piibliaegset suurt veeuputust.
Tollelgi ajal oli kaks peamist patu valdkonda.
Üks neist oli kohutav vägivald ja teine moraalsete väärtuste allakäik.
Moraalsest allakäigust kõige enam levinum
oli ebanormaalne seksuaalne käitumine.
Jumal lausa kahetses, et oli inimese loonud.
Kui Piiblis räägitakse lõpuaja inimestest ja maailmast
enne Jeesuse tagasitulekut siia maa peale,
siis Jeesus ise ütles Matteuse 24:37-39
"Sest nii nagu olid Noa päevad, nõnda on Inimese Poja tulemine.
Sest nii nagu inimesed olid noil päevil enne veeuputust -
sõid ja jõid, võtsid naisi ja läksid mehele
selle päevani, mil Noa läks laeva,
ega taibanud midagi, enne kui tuli veeuputus
ja võttis kõik nad ära -,
nõnda on ka Inimese Poja tulemine."
Piibel ütleb, et Noa ehitas laeva umbes 100 aastat
ja seda piirkonnas, kus üldiselt ei sadanud.
Ta kuulis kogu selle ehituse aja pilget ja halvustamist.
Ometi oli ta kuulekas Jumala häälele ja sõnakuulelik.
Tänapäevagi maailm pilkab ja halvustab usklikke
ja neid kiusatakse nende usu pärast taga.
Kuid mida Jeesus ütleb?
Luuka 21:25-28
"Ja päikeses ja kuus ja tähtedes on siis tunnustähti
ja maa peal on rahvastel kitsikus ja nõutus
merekohina ja veevoogude pärast.
Inimesed jäävad hingetuks
maailma peale tulevate sündmuste kartuses ja ootuses,
sest taeva vägesid kõigutatakse.
Ja siis nad näevad Inimese Poega tulevat pilve sees väega
ja suure hiilgusega.
Aga kui kõik see hakkab sündima,
siis tõstke oma pea ja vaadake üles, sest teie lunastus läheneb!”
Head vaatajad,
me kõik, kes me usume Jeesusesse,
kes me oleme Tema jüngrid
ja armasame nii Jeesust kui oma ligimest,
võime tõsta oma pead ja käia turvaliselt koos Jeesusega.
Meil pole midagi viga.
Ühtlasi on meil häid uudiseid kõigi inimeste jaoks.
See uudis on see, et Jumal on armastus.
Ta armastab sind sõltumata sellest, kui patune sa ka poleks.
Ta andis oma ainsa Poja, Jeesuse Kristuse,
kes läbi oma ristisurma lepitas kogu maailma patud.
Ka sinu omad.
Seetõttu usalda oma elu Jeesuse hoolde.
Palugem, et Soomes võiks sündida see,
millest on kirjutatud Psalmides 126.
"Kui Issand tõi tagasi Siioni vangid, siis olime nagu unenägijad.
Siis oli meie suu täis naeru ja meie keel täis hõiskamist,
siis öeldi paganarahvaste seas: Issand on neile suuri asju teinud!”
Nii on Issand teinud ka meile suuri asju
ja me tunneme sellest täit rõõmu.
Õnnistatud 2018. aastat!
Tõlge: Anne-Ly Raukas